b'\n_START_ARTICLE_\nYrj\xc3\xb6 Suontausta\n_START_PARAGRAPH_\nYrj\xc3\xb6 Erland Suontausta (9. joulukuuta 1901 Turku \xe2\x80\x93 11. toukokuuta 1952 Helsinki) oli suomalainen poliitikko, oikeusneuvos ja jalkapalloilija._NEWLINE_Suontausta suoritti ylemm\xc3\xa4n oikeustutkinnon 1929 ja sai varatuomarin arvon 1931. H\xc3\xa4n toimi useissa eri teht\xc3\xa4viss\xc3\xa4 Turun hovioikeudessa vuosina 1933\xe2\x80\x931947. Suontausta valittiin Kansallisen edistyspuolueen kansanedustajaksi Turun etel\xc3\xa4isest\xc3\xa4 vaalipiirist\xc3\xa4 1945. H\xc3\xa4n toimi teht\xc3\xa4v\xc3\xa4ss\xc3\xa4 kaksi vuotta kunnes siirtyi Korkeimman oikeuden j\xc3\xa4seneksi 1947._NEWLINE_Suontausta pelasi nuoruudessaan jalkapalloa Turun Palloseurassa. H\xc3\xa4n voitti seurassa Suomen mestaruuden 1928 ja edusti Suomen maajoukkuetta vuosina 1927\xe2\x80\x931929 viidess\xc3\xa4 maaottelussa, joissa h\xc3\xa4n teki yhden maalin. Pelaajauran j\xc3\xa4lkeen h\xc3\xa4n toimi TPS:n puheenjohtajana.'